سوونگ چینگ لینگ
سوونگ چینگ لینگ (بە زمانی چینی: 宋庆龄؛ لە دایکبووی ٢٧ی کانوونی دووەمی ١٨٩٣ - مردووی ٢٩ی ئایاری ١٩٨١) کەسایەتی سیاسیی چینی بوو، ئەو سێیەمین ژنی سون یات سێن بوو، یەکێک لە ڕابەرانی شۆڕشی ١٩١١، کە لە ئەنجامدا کۆماری چین (١٩١٢-١٩٤٩) دامەزرا. ئەو هەندێکجار بە خاتوونی سون یات سێن بانگ دەکرا. ئەو یەکێک بوو لە ئەندامانی خێزانی سوون، کە لەو ماوەیە و لەدوای ١٩٤٩ ڕۆڵیان هەبوو لە کایەی سیاسەتی چین.

لە دوای ئەوەی لە ساڵی ١٩٤٩، کۆماری گەلی چین بەڕێبەرایەتی ماو تسی تۆنگ دامەزرا، ئەوا سوونگ چینگ لینگ چەند پۆستێکی گەورەی پێدرا، لە نێویاندا جێگری سەرۆکی چین لە ماوەی ساڵەکانی (١٩٤٩–١٩٥٤; ١٩٥٩–١٩٧٥)، هەروەها پۆستی جێگری سەرۆکی پەرلەمانی چین لە ماوەی ساڵانی (١٩٥٤–١٩٥٩; ١٩٧٥–١٩٨١)؛ هەروەها لە پەنجاکان گەشتی دەکرد بۆ دەرەوەی وڵات و وەک نوێنەری وڵات لەچەندین کۆبوونەوە و کۆنفڕانسی نێونەتەوەیی بەشداربوو. لە ماوەی شۆڕشی چاندیی چین، بەدیاریکراویش کوژرانی سەرۆک لیو چاوچی، ئەوا وێڕای ئەوەی کە سوونگ چینگ لینگ پرسیار و ڕەخنەی لەسەر بوو، بەڵام وەک جێگری سەرۆک بەشێوەی دیفاکتۆ بوو بە سەرۆکی وڵاتی چین ئەمەش تاکوو ساڵی ١٩٧٢ لەو پۆستەیە مایەوە. لەو کاتەش لە تەگەرەکانی شۆڕش ڕزگاریی بوو، بەڵام لە دوای ساڵی ١٩٧٦ەوە کەمتر بەرچاو دەکەوت. ئەو لەماوەی ١٩٧٦ بۆ ١٩٧٨، بووە جێگری سەرۆکی پەرلەمانی کۆماری گەلی چین. لە کۆتایی تەمەنی لە ئایاری ١٩٨١، ئەوا ناونیشانێکی تایبەتی پێدرا وەک سەرۆکی شانازی کۆماری گەلی چین.

سەرچاوەکان 

ژنە سیاسەتمەدارەکانی سەدەی ٢٠ەم
مردووانی ١٩٨١
لەدایکبووانی ١٨٩٠
مەرگەکان بە شێرپەنجەی خوێن